CELEX: 62012FN0013
Language: el
Date: 2012-02-03 00:00:00
Title: Υπόθεση F-13/12: Προσφυγή-αγωγή της 3ης Φεβρουαρίου 2012 — ΖΖ κατά Επιτροπής

12.5.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 138/32
            
         Προσφυγή-αγωγή της 3ης Φεβρουαρίου 2012 — ΖΖ κατά Επιτροπής
   (Υπόθεση F-13/12)
   2012/C 138/74
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα-ενάγουσα: ΖΖ (εκπρόσωποι: S. Rodrigues, C. Bernard-Glanz, A. Blot, δικηγόροι)
   
      Καθής-εναγόμενη: Ευρωπαϊκή Επιτροπή
   
      Αντικείμενο και περιγραφή της διαφοράς
   
   Αίτημα ακυρώσεως της αποφάσεως της Επιτροπής να μην ανανεωθεί η σύμβαση συμβασιούχου υπαλλήλου της προσφεύγουσας-ενάγουσας
   
      Αιτήματα της προσφεύγουσας-ενάγουσας
   
   Η προσφεύγουσα-ενάγουσα ζητεί από το Δικαστήριο Δημόσιας Διοίκησης:
   
               —
            
            
               να κρίνει την υπό κρίση προσφυγή-αγωγή παραδεκτή·
            
         
               —
            
            
               να ακυρώσει την απόφαση που εξέδωσε ο προϊστάμενος της μονάδας «πρόσληψη και παύση των καθηκόντων», της διευθύνσεως ΑΠ. B, ΓΔ Ανθρώπινων Πόρων και Ασφάλειας, ως ΑΣΣΠΑ, να μην ανανεώσει τη σύμβαση της προσφεύγουσας-ενάγουσας·
            
         
               —
            
            
               εφόσον κριθεί αναγκαίο, να ακυρώσει την απόφαση της ΑΣΣΠΑ, με την οποία απορρίφθηκε η ένσταση της προσφεύγουσας-ενάγουσας·
            
         
               —
            
            
               να επανεντάξει την προσφεύγουσα-ενάγουσα στα καθήκοντα που ασκούσε εντός της ΓΔ, στο πλαίσιο ανανεώσεως της συμβάσεώς της σύμφωνα με τις απαιτήσεις του ΚΥΚ·
            
         
               —
            
            
               επικουρικώς, και στην περίπτωση που δεν γίνει δεκτό το ως άνω αίτημα επανεντάξεως, να υποχρεώσει την καθής-εναγομένη να αποκαταστήσει την υλική ζημία που υπέστη η προσφεύγουσα-ενάγουσα, υπολογιζόμενη προσωρινώς και ex aequo et bono στη διαφορά μεταξύ των αποδοχών που αυτή λάμβανε ως συμβασιούχος υπάλληλος εντός της Επιτροπής αν η σύμβασή της είχε ανανεωθεί, και των επιδομάτων ανεργίας που λαμβάνει επί του παρόντος, και τούτο για διάρκεια δύο ετών (τα οποία αντιστοιχούν στη διάρκεια της ανανεώσεως που προβλέπει το άρθρο 8 του καθεστώτος που εφαρμόζεται επί του λοιπού προσωπικού των Ευρωπαϊκών Κοινοτήτων), πλέον τόκων υπερημερίας με το νόμιμο επιτόκιο κατά τη διάρκεια της συγκεκριμένης περιόδου·
            
         
               —
            
            
               σε κάθε περίπτωση, να υποχρεώσει την καθής-εναγομένη να καταβάλει ποσό καθοριζόμενο προσωρινώς και ex aequo et bono σε 5 000 ευρώ, προς ικανοποίηση της ηθικής βλάβης, πλέον τόκων υπερημερίας με το νόμιμο επιτόκιο από την ημερομηνία της αποφάσεως που πρόκειται να εκδοθεί·
            
         
               —
            
            
               να καταδικάσει την Ευρωπαϊκή Επιτροπή στα δικαστικά έξοδα.